7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 157 της 15/22 Φεβρ. 1980 (ΦΕΚ Α΄ 43) Περί του τρόπου περιελεύσεως της προικός εις την γυναίκα μετά την λύσιν του γάμου και της σχετικής σημειώσεως εις βιβλία μεταγραφών. Έχοντες υπ’ όψει: 1)Τας διατάξεις του άρθρ. 3 του Νόμ. 987/1979 «περί επιστροφής προικώων ακινήτων εις περίπτωσιν λύσεως του γάμου και άλλων τινών διατάξεων» και 2)Την υπ’ αριθ. 106/9.2.1980 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρον μόνον.-1.Εις περίπτωσιν λύσεως του γάμου η γυνή ή οι κληρονόμοι της, εις τους οποίους περιέρχονται συμφώνως προς την δευτέραν παράγραφον του άρθρ. 1426 του ΑΚ, προστεθείσαν υπό του Νόμ. 987/1979, αυτούσια και αυτοδικαίως προικώα ακίνητα των οποίων η κυριότης μετεβιβάσθη εις τον άνδρα κατά το άρθρ. 1413 του Α.Κ., υποβάλλουν εις τον αρμόδιον Υποθηκοφύλακα δήλωσιν περί αναλήψεως της προικός ενώπιον συμβολαιογράφου συνταγείσαν, εις την οποίαν περιγράφεται το περιελθόν ακίνητον και αναφέρεται το περί συστάσεως της προικός συμβολαιογραφικόν έγγραφον. Εις την δήλωσιν προσαρτάται κεκυρωμένον αντίγραφον της περί λύσεως του γάμου δικαστικής αποφάσεως και πιστοποιητικόν του αρμοδίου γραμματέως περί του αμετακλήτου ταύτης. 2.Ο φύλαξ των μεταγραφών υποχρεούται να μεταγράψη την κατά το προηγούμενον άρθρον δήλωσιν καταχωρίζων ταύτην εις την μερίδα απάντων των εις ους αύτη αφορά. (Αντί για τη σελ. 192,01(α) Σελ. 192,01(β) Τεύχος Ε51-Σελ. 67 